GiliGold/VAD_KnessetCorpus huggingface dataset:
שמרית גיטלין שקד: אחת.
: אנחנו מצטרפים לכל ההסתייגויות של מרצ לדיבור.
: כל הסיעה.
משה גפני: שגית, אומר שכל הסיעה מצטרפת להסתייגויות של מרצ.
: כל הסיעה מצטרפת להסתייגויות של מרצ.
: לכל ההסתייגויות.
מירי רגב: אתם מכירים את ההסתייגויות או רק ג'ומס מכיר אותן?
יעקב אדרי: אנחנו סומכים על שיקול דעתו.
אורי אריאל: סיעתנו מצטרפת למרצ בכל ההסתייגויות, לצורך דיבור.
שגית אפיק: לדיבור או להסתייגויות המהותיות שלהם?
אורי אריאל: לדיבור.
אורי אריאל: על ההסתייגויות עוד נדבר כשנגיע אליהן.
שגית אפיק: רוב ההסתייגויות של מרצ הן מהותיות.
שגית אפיק: אם כן, זה יהיה לפי העניין.
שמרית גיטלין שקד: אין עוד הסתייגויות ל-12(1).
חנא סוייד: רגע, יש עוד הסתייגויות לסעיף הזה 12(1) של חד"ש, רע"מ-תע"ל ובל"ד.
שגית אפיק: מי שביקש למחוק, הסברתי קודם.
חנא סוייד: לא, לא ביקשנו למחוק.
שגית אפיק: לא קיבלנו הסתייגויות.
אחמד טיבי: במקום ב', יבוא ו'.
שמרית גיטלין שקד: לא קיבלנו, אבל תגיד לנו.
אחמד טיבי: סעיף 12(1), במקום ב', התשע"ב, 31 בדצמבר 2016 יבוא ו', התשע"ו, 2012.
שגית אפיק: לא קיבלנו את זה.
משה גפני: אנחנו נצביע ותתנו להם את הדף.
חנא סוייד: זה יעלה למליאה?
משה גפני: זה יעלה למליאה.
משה גפני: אנחנו מצביעים על ההסתייגות של רע"מ-תע"ל.
יצחק וקנין: אי אפשר לנהל את הישיבה הזאת של ההצבעות עם כל המערכת הזאת.
שמרית גיטלין שקד: יש הסתייגות לסעיף 12(2).
שמרית גיטלין שקד: , במקום 7.75 יבוא 9 אחוזים.
שמרית גיטלין שקד: הסתייגות של רע"מ-תע"ל, חד"ש, בל"ד.
שמרית גיטלין שקד: סעיף 12(3), במקום כ"ח בטבת התשע"ב, 31 בדצמבר 2012, יבוא ו' בטבת התשע"ו.
שמרית גיטלין שקד: סעיף 12(3).
שמרית גיטלין שקד: במקום 1 בינואר 2014 יבוא 2 בינואר 2013.
שמרית גיטלין שקד: הסתייגות לסעיף 13(א) של חברי הכנסת דניאל בן סימון, עמיר פרץ, איתן כבל, ראלב מג'אדלה.
שמרית גיטלין שקד: מישהו מהם כאן?
גאלב מג'אדלה: אני כאן.
שמרית גיטלין שקד: ההסתייגות אומרת שההפחתות של הקצבות אוצר המדינה ייכנסו לתוקף ב-2012 רק אם יהיה גידול בתקבולים שגבה המוסד ב-2011 לעומת 2010 בשיעור שבו הופחתו הקצבות אוצר המדינה למוסד באותה שנה.
אחמד טיבי: הייתה בעיה בספירה אדוני.
משה גפני: אני חוזר על ההצבעה.
שמרית גיטלין שקד: שההפחתות יהיו תואמולת לשיעור שבאמת היה גידול בהכנסות של המוסד לביטוח לאומי.
גאלב מג'אדלה: הצעת הרביעיה.
אמנון כהן: ההצעה של המורדים.
גאלב מג'אדלה: לא של המורדים.
גאלב מג'אדלה: של הרביעיה.
משה גפני: ה צ ב ע ה בעד – 6 נגד - 9 ההסתייגות לא התקבלה הישג גדול לשלושת המפלגות.
אמנון כהן: לארבעת המפלגות.
משה גפני: עדיין ההסתייגות לא עברה.
שמרית גיטלין שקד: סעיף 16(א), במקום 200.5 יבוא 220.
שמרית גיטלין שקד: הסתייגות של רע"מ-תע"ל, חד"ש-בל"ד.
אחמד טיבי: אני מבקש הסתייגות דיבור.
אחמד טיבי: אדוני, אני רוצה להקל עליך.
אחמד טיבי: חבר הכנסת גפני, ההסתייגויות שלנו כאן
אחמד טיבי: כולן הופכות להסתייגויות דיבור וכך נקצר את התהליך.
שגית אפיק: אתם מוותרים על ההסתייגוית שלכם והופכים אותן להסתייגויות דיבור.
אחמד טיבי: ההסתייגויות של רע"מ-תע"ל, תצביע עליהן פעם אחת והן הסתייגויות לדיבור.
שגית אפיק: דיבור, זה אומר שאנחנו משנות את הנוסח לנוסח לדיבור.
שגית אפיק: הסתייגות מהותית היא הסתייגות מהותית.
אחמד טיבי: אז בוא נמשיך.
יצחק וקנין: כל הסתייגות שכתובה כאן, היא מהותית.
משה גפני: חבר הכנסת טיבי, אני יכול לעשות אתך הסכם?
אחמד טיבי: אני כבר שנים מבקש הסכם.
משה גפני: אם לא יהיה רוב להסתייגות הראשונה שלך, אתה לא תביא להצבעה במליאה, אחרי הדיבור לא תביא להצבעה במליאה, את ההסתייגויות האלה.
אחמד טיבי: לא, כל זה בא למליאה.
משה גפני: אז צריך להצביע.
שמרית גיטלין שקד: סעיף 16(א), במקום 200.5 יהיה 200.
שמרית גיטלין שקד: סעיף 16(ב).
שמרית גיטלין שקד: במקום 204.5 יבוא 225.
שגית אפיק: האוצר, איזה הסתייגויות הן תקציביות?
שגית אפיק: כל ההסתייגויות היו תקציביות.
משה גפני: אבל אני חייב לומר שיש להם הסתייגויות טובות.
אחמד טיבי: אם לא היית היושב ראש, היית מצביע בעד.
משה גפני: לא עומד לדיון אפילו.
משה גפני: רבותיי, אנחנו הפלנו את כל ההסתייגויות בפרק הזה של הביטוח הלאומי.
משה גפני: עכשיו אני רוצה להצביע על הסעיף כפי שהוא.
משה גפני: במהלך הדיון בוועדה היה מדובר על כך שסעיף 12(1) על פי ההצעה המקורית הוא עד ה-31 בדצמבר 2016.
משה גפני: אנחנו אמרנו שאנחנו לא מסכימים לזמן כזה ארוך ולכן אני מציע לוועדה לקצר את המועד בשנתיים ולהוריד את זה מ-31 בדצמבר 2016 ל-31 בדצמבר 2014.
שגית אפיק: זה בעמוד ראשון, סעיף 12(1).
משה גפני: אני מבקש להצביע על סעיף 12(1).
משה גפני: במקום 31 בדצמבר 2016 יהיה 31 בדצמבר 2014.
משה גפני: אנחנו מצביעים על אישור הסעיף הזה על פי השינוי שאני מציע.
משה גפני: ה צ ב ע ה אושר
שגית אפיק: מימון גירעון בענף אבטלה.
חיים אורון: אני נמנעתי.
חיים אורון: אני רציתי לקצר את זה.
משה גפני: גם אני רציתי לקצר את זה, אבל באמצע יהיו בחירות.
שגית אפיק: עכשיו אתה מצביע על כל פרק ה' עם התיקונים בנוסח שמופיע בפניכם.
משה גפני: אני מבקש שתסתכלו על הנוסח שמופיע בפניכם.
משה גפני: אנחנו מצביעים על כל פרק הביטוח הלאומי כפי שמופיע כאן ואני מבקש שתסתכלו על הפרק כי הסעיף של קצבאות הילדים, מה שכל חברי הוועדה היו נגד, נמחק.
משה גפני: לכן אנחנו מצביעים על כל פרק הביטוח הלאומי ואין קיצוץ בקצבאות הילדים.
יעקב אדרי: אין קיצוץ?
משה גפני: אתה דרשת את זה.
רועי קרת: אדוני, יש תקלה שתיפול בפני הוועדה, משהו שגם אנחנו לא היינו ערים לו וכדאי אולי שחברי הוועדה ישמעו.
יעקב אדרי: מי אדוני?
רועי קרת: מהביטוח הלאומי.
רועי קרת: באחד מהמספרים שכתובים בנוסח שבפניכם, יש הפחתות של מאות מיליונים מקופת המוסד.
רועי קרת: 200 מיליון מתוכם הם על חשבון כסף שאמור היה להיכנס לקופת המוסד מחוק שאמור היה לעבור בתוקף לשנת 2011 אבל הוא עבר בתוקף רק ל-2012.
רועי קרת: אלה 200 מיליון שקלים שלוקחים מאתנו ולא ייכנסו לשום מקום.
שלי יחימוביץ': למה אתם אומרים לנו את זה עכשיו?
יעקב אדרי: מה המשמעות של זה?
יעקב אדרי: שאתם בגירעון של 200 מיליון שקלים?
רועי קרת: של עוד 200 מיליון שקלים.
שלי יחימוביץ': למה לא נתתם לנו זמן להילחם על זה?
רועי קרת: חשבנו שהייתה לנו הבנה באוצר עם העניין הזה, אבל הסתבר לנו שלא.
שלי יחימוביץ': זה בניגוד להבנה על האוצר.
חיים אורון: על איזה סעיף אתה מדבר?
שמרית גיטלין שקד: הוא מדבר על סעיף 16.
רועי קרת: סעיף 16(א).
חיים אורון: קודם כל, אני מבקש לרשום הסתייגות על פי עמדת הביטוח הלאומי.
חיים אורון: אף אחד כאן לא ידע על זה.
משה גפני: ג'ומס, אני אצביע על ההסתייגות שלך, אבל אני רוצה תשובה של משרד האוצר.
שלי יחימוביץ': אני מצטרפת להסתייגות.
אחמד טיבי: גם אני רוצה הסתייגות.
שמרית גיטלין שקד: שיאמרו בדיוק מה המספרים שהם מציעים ואז יוכלו להצטרף להסתייגות.
רועי קרת: בסעיף 16(א) המספר שמופיע היום הוא 200.5 וצריך להיות שם לדעתנו 205.1.
משה גפני: משה, תענה ואנחנו נצביע על זה כהסתייגות.
משה בר סימן טוב: תיקון החקיקה על צמצום הגירעון בביטוח הלאומי היה צריך להיכנס לתוקף כבר ב-2011 אבל הוא נכנס ב-2012 לבקשת המוסד לביטוח לאומי.
משה בר סימן טוב: אנחנו אמרנו שאנחנו נסייע.
משה בר סימן טוב: המוסד לביטוח לאומי, על מנת שנוכל לגבות חובות עבר מהציבור שמסתכמים בהיקף של מיליארדים על מנת לגשר על הפער הזה כך שהם לא ייפגעו.
רונית תירוש: הוא מדבר על טעות.
משה גפני: זאת לא טעות.
רונית תירוש: האוצר מדבר על התחולה.
משה גפני: יש הסתייגויות וגם קדימה הצטרפה להסתייגות הזאת.
משה גפני: אנחנו נצביע על ההסתייגות.
שגית אפיק: מי רוצה את ההסתייגות?
חיים אורון: אני.
משה גפני: כל האופוזיציה.
משה גפני: אחמד טיבי בשם ארבעת המפלגות, קדימה, ג'ומס בשם מרצ.
משה גפני: ה צ ב ע ה ההסתייגות לא התקבלה עכשיו אנחנו מצביעים על כל הפרק של הביטוח הלאומי, על הסעיפים שנדונו בוועדת הכספים.
משה גפני: זה יורד מ-2016 ל-2014 ואין קיצוץ בקצבאות הילדים.
משה גפני: זה על פי מה שחברי הוועדה דרשו.
משה גפני: בקצבאות הילדים, אנחנו בתחתית המדרג של העולם הערבי בנושא הזה.
חיים אורון: תבקש להצביע על סעיף 21.
משה גפני: אנחנו מצביעים על כל הפרק.
יעקב אדרי: הרב גפני, בסוף אתה תשכנע אותנו להצביע נגד.
משה גפני: אנחנו מצביעים על כל פרק הביטוח הלאומי כפי שמופיע כאן בלי קצבאות הילדים.
משה גפני: ה צ ב ע ה פרק הביטוח הלאומי – אושר שניים נמנעים.
משה גפני: מלבד הנמנעים, כולם הצביעו בעד הפרק הזה בלי קצבאות הילדים.
שגית אפיק: לכן ניסחתי הוצאות אש"ל "ולמעט  הוצאות כאמור שהוצאו ביחד עם הוצאות לינה".
שגית אפיק: לא. רק עד סעיף 46(3).
משה גפני: ה צ ב ע ה     הסעיפים אושרו     	הסעיפים אושרו כהצעת הוועדה.
משה גפני: לגבי הנושא של מס הכנסה, מס על יחידים ומס על חברות,  אתה חייב להגיש את ההסתייגות כאן?
משה גפני: ה צ ב ע ה     ההסתייגות לא התקבלה     לצערי הרב ההסתייגות לא התקבלה.
משה גפני: ה צ ב ע ה     סעיפים 46(6), 47, 49(ב) ו-(ג) – אושרו     אין נגד.
שגית אפיק: תיקון שביקש יושב ראש הוועדה במהלך אחד הדיונים והוא התקבל ונכנס לכאן.
שגית אפיק: התיקון הוא לחוק מס הכנסה שלילי.
שגית אפיק: היום בחוק מס הכנסה שלילי מכירים כחודש עבודה גם בתקופת מחלה וגם בתקופת מילואים.
שגית אפיק: ביקש יושב ראש הוועדה, והדבר התקבל על ידי הוועדה במהלך הדיונים, שגם תקופת חופשת לידה, כלומר, 14 השבועות שמוכרים בתשלום לדמי לידה, יוכרו לצורך קבלת מס הכנסה  שלילי.
יעקב אדרי: אני לא זוכר שזה היה בוועדה, אבל אני תומך בזה.
משה גפני: אתמול זה היה בוועדה.
שגית אפיק: אתמול זה היה בוועדה.
שגית אפיק: עמוד 23 למעלה, תיקון חוק להגדלת שיעור ההשתתפות.
משה גפני: אנחנו מצביעים על הסעיף הזה.
משה גפני: ה צ ב ע ה     אושר
שגית אפיק: אנחנו עוברים לסימת ו', תיקון חוק הסדרת העיסוק בייצוג על ידי יועצי מס.
שגית אפיק: יש לנו כאן הסתייגויות.
שגית אפיק: יש הסתייגות של קבוצת מרצ.
שגית אפיק: חבר הכנסת אורון לא כאן ולא אוכל להעלות את זה.
רונית תירוש: אנחנו נעלה את זה.
שלי יחימוביץ': גפני, אתה הבאת את ג'ומס כדי לפשר.
משה גפני: אני אומר על מה מדובר.
משה גפני: הנה, הגיע ג'ומס.
משה גפני: היה מדובר על כך שיועצי מס, בניגוד לכל המקצועות האחרים, החוק מחייב תעודת בגרות.
משה גפני: הדבר הזה פוגע בעיקר בבנות שלומדות את המקצועות שנלמדים בתעודת הבגרות, חלקם בצורה כזאת ובצורה אחרת אבל הן רוצות ללמוד במגמת ייעוץ מס והמגמה הזאת בעצם סותמת בפניהן את הדרך.
משה גפני: אגב, חלק מהן הן בנות חרדיות.
משה גפני: בשנים האחרונות יש מגמות של בנות שלומדות מקצועות אחרים מלבד הוראה ומלבד גננות אלא הולכות למקצועות היי-טק, לראיית חשבון ולייעוץ מס.
משה גפני: בניגוד לראיית חשבון למשל, שם אין צורך בתעודת בגרות והן יכולות לעבור את בחינות ראיית החשבון, בייעוץ מס החוק קבע שצריך תעודת בגרות.
משה גפני: אני הגשתי הצעת חוק פרטית והממשלה ביקשה שהיא תהיה בחוק ההסדרים.
פניה קירשנבאום: בראיית חשבון יש הרי את לשכת רואי החשבון שמאשרת  בסוף הלימודים.
פניה קירשנבאום: האם יועצי מס בסוף עוברים גם הם את זה?
שגית אפיק: יש להם גם התמחות וגם בחינה מקצועית של המועצה.
משה גפני: אין ויכוח על זה.
משה גפני: אגב, אני רוצה לומר שבת כזאת, אם היא חרדית והיא יוצאת לייעוץ מס, היא יוצאת מהבטחת הכנסה.
שלי יחימוביץ': מה שונה מהסעיף שראינו, שמשרד החינוך התנגד לו?
משה גפני: עכשיו אני עובר לחלק הזה.
משה גפני: אני ביקשתי כל מיני בקשות.
משה גפני: אמרתי שיכולות להיות בעיות עם העניין הזה ויש בעיות כל הזמן.
משה גפני: בסופו של דבר ביקשתי מג'ומס, יחד עם הגורמים בדבר.
משה גפני: משרד החינוך לא מסכים לשינויים.
משה גפני: גם ראיתי ששר החינוך שלח לכאן את היועצת שלו, מה שלא היה בחוקים אחרים וכנראה שזה מאוד איכפת לו שלא יהיה שינוי לטובה בעניין.
זבולון אורלב: למה הוא לא הסכים?
זבולון אורלב: הוא לא הסכים לתעודה אחרת שאושרה?
חיים אורון: הכל מוסכם.
חיים אורון: יש בעיה אחת שגפני בסופו של דבר חשש.
משה גפני: גם היום אני חושש.
חיים אורון: שבעצם לא יהיה כאן תום לב אלא יפסלו את מי שהוא רשאי לתת תעודות אחרות.
משה גפני: למשל מכון סאלד.
חיים אורון: על פי כל מה ששמענו מכל היועצים המשפטיים, קודם כל החוק כאן הוא מאוד ברור והוא מאוד חד משמעי.
חיים אורון: אם מישהו בשרירות יפסול את הדבר הזה, אפשר ללכת לבית המשפט.
זבולון אורלב: הסעיף הזה הוא הכרחי.
זבולון אורלב: יש גם כאלה שבאים מחוץ לארץ.
חיים אורון: לכן הייתה נקודה אחת, שגית, שאני לא יודע אם בסוף את התקדמת אתה וזה הצורך לקבל אישור שנתי.
חיים אורון: אנחנו הצענו שהנוסח יהיה כזה שהאישור תקף ככל שלא השתנו התנאים הבסיסיים.
שגית אפיק: אנחנו מדברים על עמוד 24, סעיף קטן (ד) למעלה.
שגית אפיק: הסעיף מדבר על הבחינות המקבילות שדומות בתוכן, ברמה ובהיקף לבחינות בגרות במקצועות מתמטיקה, אנגלית ולשון.
שגית אפיק: באמת במהלך ההידברויות התברר שככל הנראה האישור יידרש אחת לשנה וביקשנו להוסיף את המשפט האומר שהאישור יעמוד בתוקפו כל עוד לא השתנו הנסיבות.
חיים אורון: באופן מהותי.
משה גפני: הנוסח יהיה כמו שרוצה שר החינוך.
משה גפני: הבעיה היא מאוד פשוטה.
משה גפני: יכול לבוא שר כלשהו בעוד שנה ויאמר שהוא לא נותן אישור.
משה גפני: זה הרי תלוי באישור.
זבולון אורלב: תביא אותו לכאן.
משה גפני: אני יכול להביא אותו לעוד הרבה מקומות.
משה גפני: אם היה שר מ-מרצ, הייתי רגוע.
חיים אורון: יש מאה אלף מוסדות חינוך שתלויים ברשיונות של שר החינוך.
חיים אורון: הוא לא יכול לפעול בשרירות.
משה גפני: מיכל, בואי תעזרי לי.
זבולון אורלב: הוא צודק במובן הזה שאם יש שר שרוצה להשתמש בסמכותו לרעה, הוא יכול.
רונית תירוש: ואם הניסוח הוא שלא צריך כל שנה למעט אםן השתנו הנסיבות באופן מהותי – זה בסדר.
משה גפני: שר החינוך לא מסכים לזה.
שלי יחימוביץ': אנחנו מצביעים על הסעיף כפי שהוא?
רונית תירוש: למה שלא נגיש הסתייגות?
משה גפני: הסעיף, כפי שהוא מופיע בהצעה המקורית.
משה גפני: כל מה שביקשתי לשנות, לא התקבל.
משה גפני: מיכל, חבר הכנסת אורון שאל שאלה.
משה גפני: מה יהיה בעוד שנה.
משה גפני: מה לפי ההצעה שאתם מציעים יהיה בעוד שנה.
רונית תירוש: מה צריך להביא?
רונית תירוש: איזו תעודה?
מיכל דויטש: שאלו איזו תעודה צריך להביא.
חיים אורון: אני אשאל את השאלה.
חיים אורון: שאלו האם המוסד שיאושר, האם כל שנה הוא צריך לקבל רשיון מחדש?
זבולון אורלב: לא. לא כתוב.
חיים אורון: או האם הרשיון הזה תקף עד שישתנו נסיבות מהותיות.
חיים אורון: איך זה לפי הבנתכם?
מיכל דויטש: המנהל הכללי של משרד החינוך מוציא את האישור.
מיכל דויטש: כל עוד הוא לא ביטל אותו, כל עוד הוא אמר שהוא לאיקס זמן או שהוא חל על הבחינות שכל עוד הן עומדות בקריטריונים מסוימים ולכן הן דומות באיכותן, בתוכנן, ברמתן לבחינות בגרות, זה האישור שרשות המסים רואה לגבי אותן בחינות.
מיכל דויטש: אנחנו נהיה תלויים באישור שהוא ייתן.
שגית אפיק: את חושבת שאפשר להוסיף משפט שיאמר שהאישור יעמוד בתוקף?
זבולון אורלב: רשיונות של בית ספר צריך לחדש מדי שנה וזה כולל כל מיני בדיקות.
זבולון אורלב: אני הייתי משאיר את הדבר הזה לשיקול דעת ולא הייתי עושה כאן החרגה.
רונית תירוש: לפחות בתקופתי – ואולי מאז שינו את זה – הרי המשרד לא מסוגל כל שנה באמת לבדוק את מצב בתי הספר.
זבולון אורלב: אף על פי כן נוהגים כמעט  אוטומטית להאריך עד חמש שנים אלא אם השתנו הנסיבות.
זבולון אורלב: זה חוק הפיקוח.
זבולון אורלב: כאן אין חובה לתת כל שנה  ולכן אני לא   רואה סיבה מיוחדת שהוא יגיד כל שנה.
מיכל דויטש: לכן אנחנו לא התערבנו בפרורוגטיבה של שר החינוך.
זבולון אורלב: אני לא חושב שצריך להתערב.
מיכל דויטש: מתוקף הסמכות של שר החינוך לאשר, סמכות לעיין, לבטל ולשנות.
משה גפני: אני ער לחשש הזה.
משה גפני: אני לא הולך למלחמה על הנושא.
משה גפני: אני אשאיר את זה לנאומים שלי.
זבולון אורלב: אני אומר לך באופן גלוי שאני עם הציבור החרדי במאה אחוזים בעניין הזה.
זבולון אורלב: אם יהיה לך חשש, אני מבקש שתכנס גם את רונית וגם אותי שמכירים דבר אחד או שניים במערכת החינוך וברשיונות.
יעקב אדרי: הרב גפני, אנחנו נתגייס לעניין הזה.
יעקב אדרי: גם אני, גם ג'ומס וגם רונית.
משה גפני: רבותיי, הנוסח מונח לפניכם.
משה גפני: את יכולה להגיש הסתייגות אבל אני אצביע נגדה.
משה גפני: אני מנהל את המלחמה הזאת כבר מ-2005 וכל הזמן אני נכשל.
משה גפני: כאשר ידברו על עידוד חרדים וחרדיות לצאת לעבודה, אני אשתמש בנושא הזה.
שגית אפיק: חבר הכנסת אורון, יש לך הסתייגות.
שגית אפיק: אתה עומד עליה?
שגית אפיק: למחוק את המלים "כמקבילה לתעודת בגרות".
חיים אורון: זה לצורך דיבור.
שגית אפיק: בפסקה (2).
שגית אפיק: אז אני הופכת אותה להסתייגות דיבור.
חיים אורון: אני אפילו הלכתי יותר רחוק.
שגית אפיק: למחוק את הבגרות.
חיים אורון: למחוק את הבגרות בכלל.
משה גפני: הנוסח המונח לפניכם עם התיקון על המילה באיכותן.
שגית אפיק: אתה מבקש להשמיט את המילה באיכותן מסעיף קטן (ד).
משה גפני: לפי המכתב של המנכ"ל.
משה גפני: אנחנו מצביעים על אישור הסעיף.
שגית אפיק: אישור סעיף 50 עם השמטת המילה "איכותן".
משה גפני: ה צ ב ע ה     הסעיף אושר
שגית אפיק: סעיף 51.
משה גפני: תיקון מס חוק ערך מוסף.
שגית אפיק: עמוד 24 למטה.
מירי רגב: כאן יש לנו הסתייגות.
שגית אפיק: מע"מ לקבוצות רכישה.
שגית אפיק: סעיף 51 עוסק במע"מ לקבוצות רכישה, פסקה (1) שלו.
שגית אפיק: פסקה (2) שלו עסקה במס שכר למוסד לימודים, פוצלה ועברה קריאה שלישית.
שגית אפיק: פסקה (3) עוסקת אף היא במע"מ לקבוצות רכישה.
שגית אפיק: סעיף 52 עוסק ביום התחילה של הטלת מע"מ לגבי קבוצות רכישה ובעניין הזה יש הסתייגות של חברי הכנסת אדרי, ציון פיניאן, מירי רגב, רונית תירוש ושי חרמש.
שי חרמש: אני אציג את זה כי נדמה לי שהייתה הסכמה.
משה גפני: לא, אין דיון.
משה גפני: אנחנו מדברים על סעיף 51 ו-52.
משה גפני: מה ההסתייגות?
רונית תירוש: ככלל אנחנו מסכימים עם האוצר אלא במקרה שלפני ה-1 בינואר 2011 יוצג בפני רשות המסים מימוש של אופציה לרכישת מקרקעין שהיא כבר חתומה ומדווחת לרשות עצמה.
רונית תירוש: במקרה הזה אנחנו רוצים להחריג אותה ובמקרה הזה לא יצטרכו לשלם מע"מ על העסקה.
שגית אפיק: הכוונה שלכם היא להסכם אופציה שנחתם לפני 2011 אבל המימוש מתרחש אחרי 2011.
ציון פיניאן: וכל העסקה נמסרה לרשות המסים.
יעקב אדרי: רשות המסים, לשם שינוי לכו אתנו.
שגית אפיק: זה לא בדיעבד משום שהמימוש יהיה אחרי 2011.
מיכל דויטש: אבל הוא חתם כי הוא יודע שיש לו את זה.
מיכל דויטש: זה לא לעניין.
מיכל דויטש: אנחנו לא יכולים לקבל את ההסתייגות הזאת.
שי חרמש: מיכל, קיבלתם אותה.
מיכל דויטש: לא, לא קיבלנו.
ציון פיניאן: אבל לא מתנגדים.
מיכל דויטש: אנחנו חושבים שמי שעשה הסכם שאיננו מהווה מכירת זכות במקרקעין ---
רונית תירוש: אבל הוא השקיע כסף.
מיכל דויטש: מחיר אופציה, זאת לא רכישה.
משה גפני: רבותיי, אני מבקש לאפשר למיכל להשיב.
מיכל דויטש: מי שעשה הסכם אופציה והשקיע וקנה אופציה, לא מדובר במכירת זכות במקרקעין.
מיכל דויטש: הדבר הזה מהווה שיעור מאוד מאוד נמוך מסכום העסקה ומסכום המקרקעין.
מיכל דויטש: אנחנו לא יכולים להרשות שאת כל העסקאות עם קבוצות רכישה יעשו בהסכמי אופציה ויקבלו את הדין שהיה קיים לפני תחילתו של החוק.
מיכל דויטש: כל ההתנהלויות עם קבוצות רכישה מתחילות דרך כלל בהסכמי אופציה.
מיכל דויטש: אז כל הסכמי האופציה שנחתמו בתקופה האחרונה או בשנה האחרונה יכולים להיכנס לזה.
מיכל דויטש: אנחנו נמצאים בהחלטת ממשלה שהתקבלה ביולי.
מיכל דויטש: זה לא מס רכישה אלא זה מע"מ.
פניה קירשנבאום: אתם רוצים להחיל את זה רטרואקטיבית?
מיכל דויטש: לא. ממש לא.
מיכל דויטש: הוא לא שילם שום דבר.
מיכל דויטש: מה המשמעות של אופציה?
מיכל דויטש: אם הוא עשה את הביזנס של האופציה וסגר את הקבוצה, הוא כבר יקנה את הזכות במקרקעין לפני הדבר הזה.
מיכל דויטש: כל מה שהיום אנחנו נותנים זאת חסינות להתנהלות של ארגון קבוצת רכישה שתברח מהמע"מ הזה וזאת לא המטרה.
מיכל דויטש: לא זאת המטרה.
מיכל דויטש: אנחנו לא יכולים להכשיר משהו שלא נכנס לגדר החוק ואני גם לא יודעת לעקוב אחריו.
פניה קירשנבאום: אנחנו כחברי כנסת נתקלים בכך שכל דבר שאנחנו מציעים, אומרים לנו שההחלטה תחול מהיום והלאה.
משה גפני: עוד לא מצביעים.
משה גפני: כי אין רוב.
יעקב אדרי: אתה עושה דבר שלא ייעשה.
יעקב אדרי: אנחנו הולכים אתך ואתה משכנע אותנו פעם אחר פעם, אבל עכשיו אתה אומר שאין רוב.
משה גפני: לא שמעת את דעתי, עם כל הכבוד.
משה גפני: אני יכול להתחיל להגיד אמת?
משה גפני: אני לא מביע עמדה בעניין הזה.
משה גפני: אתה התלוננת על זה שמנסים לשכנע חברי קואליציה.
משה גפני: אני יכול להגיד לך עכשיו כל מיני תירוצי סרק, אבל אני לא אומר את זה.
משה גפני: אני רואה שהעניין לא מסתדר.
משה גפני: יכול להיות שבסופו של דבר אנחנו מקבלים את ההסתייגות הזאת.
משה גפני: אתה רוצה בצורה כזאת?
יעקב אדרי: תעשה מה שאתה רוצה.
משה גפני: לא. אני לא עושה מה שאני רוצה.
משה גפני: אני עושה מה שאני רוצה?
משה גפני: אם הייתי עושה מה שאני רוצה, הייתי עושה הרבה דברים.
יעקב אדרי: אתם עושים דבר שלא ייעשה.
משה גפני: יעקב, אתה טועה בעניין הזה.
משה גפני: סעיף 53.
שגית אפיק: סעיף 53, עמוד 26, סעיף שעוסק במס הרכישה לקבוצות רכישה.
שגית אפיק: אין לנו הסתייגויות ולכן אתה יכול להצביע.
משה גפני: הורדנו בקבוצות רכישה את החזקה של עשרה אנשים.
שגית אפיק: אפשר להצביע על סעיף 53(1).
משה גפני: ועל 53(3).
משה גפני: עמוד 26.
משה גפני: סעיף 53(1) ו-53(3).
משה גפני: ה צ ב ע ה     סעיפים 53(1) ו-53(3) – אושרו     שני נמנעים.
משה גפני: רפורמה בהליכי רישום.
שגית אפיק: רפורמה בהליכי רישום.
שגית אפיק: סעיף 53(2) בעמוד 28 הולך עם פסקאות (5), (6), (9) עד (11), (13), (15) עד (30) ו-(32).
משה גפני: הרפורמה בהליכי רישום.
משה גפני: אני תומך ברפורמה הזאת.
משה גפני: מדובר על רפורמה גדולה שמייעלת את הליכי הרישום, אבל תשימו לב, מדובר על רפורמה מאוד גדולה.
משה גפני: אנחנו לא מיצינו את הדיון בסעיפים השונים.
משה גפני: מדובר על רפורמה מאוד גדולה, רפורמה שאני תומך בה ואני חושב שהיא גם באמת מייעלת את הליכי הרישום.
משה גפני: אני מבקש, בגלל שאני לא רוצה שיהיה דיון חפוז והצבעה חפוזה, לפצל את זה ואני מודיע לפרוטוקול שאני מיד בזמן הקרוב שיתאפשר מבחינת הוועדה, אעלה את הנושא לדיון.
משה גפני: אני לא רוצה לומר שבוע הבא, כי הזהיר אותי הצוות של הוועדה, אבל מיד, ברגע שיתאפשר, אני אדון בנושא הזה, אחרי שנסיים את כל הניסוחים של חוק ההסדרים.
משה גפני: כאמור, אני תומך בחוק הזה אבל צריך את הדיון על כל סעיף.
משה גפני: לכן אני מבקש מחברי הוועדה לפצל את זה כדי שלא תהיה חקיקה חפוזה.
משה גפני: מי בעד הפיצול של כל הרפורמה הזאת?
משה גפני: ה צ ב ע ה     הפיצול אושר
שגית אפיק: אנחנו עוברים לפסקה (12), עמוד 32 שהיא לא חלק מהרפורמה אבל היא נמצאת בנוסח.
שגית אפיק: אין הסתייגויות לפסקה הזאת.
שגית אפיק: פסקה (14), אין לה הסתייגויות.
שגית אפיק: פסקה (31), לגביה רשות המסים הבטיחה תשובה לגבי המונח תמורה חלקית.
שגית אפיק: את רוצה להבהיר את המונח?
שגית אפיק: התבקשתם לתת תשובה.
מיכל דויטש: כאשר אנחנו מדברים על הברחת נכס, אם יש לי נכס ששווה מיליון ואני מוכרת אותו לבני במאה אלף, בקופה אין לי נכס ששווה מיליון אלא יש לי רק מאה אלף.
מיכל דויטש: אם יש לי חובות שאני צריכה לשלם, יש לי רק מאה אלף.
מיכל דויטש: זאת התמורה החלקית.
מיכל דויטש: באו ואמרו שאתם מתערבים בשווי לצורכי מס ומעלים את זה למיליון אבל זה שרשות המסים מתערבת בשווי לצורכי מס והוא משלם מס גבוה יותר על אותה העברה בתמורה חלקית, לא הופך את זה לכך שבקופה יש לו מיליון.
מיכל דויטש: אין לו את הכסף הזה.
מיכל דויטש: לכן זאת התמורה החלקית שהוא מוציא מידו.
שגית אפיק: איך תפרשי את זה?
מיכל דויטש: בדיוק כמו שיש לי היום בסעיף 106 וב-119(א) לפקודת מס הכנסה.
מיכל דויטש: אלה שלושה סעיפים בחוקי המס שדנים בהברחת נכסים.
שגית אפיק: זה שקל ממאה אלף או חמישים אחוזים ממאה אלף.
מיכל דויטש: מה שנמוך משווי המכירה שהיה צריך להיות.
שגית אפיק: כלומר, כל סכום הוא תמורה חלקית.
מיכל דויטש: מה שנמוך מהשווי.
חיים אורון: המכירה היא לפי שמאי?
מיכל דויטש: שמאות שאנחנו עושים.
מיכל דויטש: אחר כך זה נדון בבית משפט.
מיכל דויטש: בדיוק כמו הכללים יש בפקודה.
שגית אפיק: אם כך, אתה מצביע על פסקאות (4), (12), (14) ו-(31).
משה גפני: ה צ ב ע ה     פסקאות (4), (12), (14) ו-(31) – אושרו
שגית אפיק: לא היו הסתייגויות.
שגית אפיק: עוברים לעמוד 40.
שגית אפיק: פסקה (32) היא חלק מהפיצול.
שגית אפיק: פסקה (33) נמחקה בדיוני הוועדה.
שגית אפיק: סעיף 54, אין לו הסתייגויות.
שגית אפיק: אתה יכול להצביע על כל עמוד 40, עם מחיקת פסקה (33).
משה גפני: אנחנו מצביעים על אישור סעיף 54 עם מחיקת פסקה (33).
משה גפני: ה צ ב ע ה     סעיף 54 – אושר     	הגענו לעידוד השקעות הון.
משה גפני: אני מדלג עליו.
יעקב אדרי: מה שמסתדר בעניינים שלך, זה מסתדר ואותנו אתה משאיר כמו איזה אהבלים.
משה גפני: לגבי הנושא של עידוד השקעות הון.
משה גפני: היות ואני כל הזמן אומר את האמת, אתה מתרגז, אבל אני אומר את האמת.
יעקב אדרי: אף פעם לא התרגזתי מהאמת.
משה גפני: יש מחלוקות קשות גם בתוך הממשלה לגבי החוק של עידוד השקעות הון.
משה גפני: אני יכול להביא את זה עכשיו בחוסר אחריות ולהתחיל להשתלח כאן וכל אחד ישתלח בשני ויהיו בעיות בין נציגי הממשלה.
משה גפני: לעשות את זה?
משה גפני: זה לא הגון.
שלי יחימוביץ': אין מחלוקות בממשלה.
משה גפני: יש מחלוקות.
זאב אלקין: יש מחלוקת בקואליציה.
יעקב אדרי: בממשלה אין מחלוקת אלא בתוך הקואליציה יש מחלוקת.
יעקב אדרי: זה דבר חדש.
זאב אלקין: אני לא מעודכן.
יצחק וקנין: אני יודע שעכשיו מתקיימים דיונים.
משה גפני: יעקב, זה דבר לגיטימי.
יעקב אדרי: דעתי נחה.
יעקב אדרי: אין בעיה.
משה גפני: זה דבר לגיטימי.
יעקב אדרי: מתי אתה מצביע על ההסתייגות שלנו?
משה גפני: תכף.
גאלב מג'אדלה: לגיטימי שגם יעקב ידע מה המחלוקות.
משה גפני: הוא לא יודע מה המחלוקות?
משה גפני: אנחנו בסעיף 65, עמוד 70, חוק היטלי סחר באמצעי הגנה.
ניר ימין: אדוני, אפשר לקרוא את הנוסח?
ניר ימין: אני לא בטוח שקראנו אותו בפעם הקודמת.
משה גפני: קראנו.
משה גפני: רק תסביר בשני משפטים מה זה.
ניר ימין: חוק היטלי סחר ואמצעי הגנה עוסק בין היתר בסמכות של הממונה על היטלי סחר במשרד התעשייה להטיל אמצעי הגנה או היטל היצף והיטל משווה מסיבות שמנויות בחוק ואני לא אכנס אליהן עכשיו.
ניר ימין: התיקון שמוצע לחוק היטלי סחר, כפי שעלה גם בדיונים שהתקיימו כאן בוועדה בישיבות הקודמות, עוסק בחיוב של הממונה שהוא מקבל החלטה מקדמית להעביר את אותה החלטה מקדמית לאישור מנכ"ל המשרד הרלוונטי במקרים מסוימים ולממונה על אגף התקציבים במשרד האוצר.
ניר ימין: התברר, ממה שהבנו מנציגי הממשלה, שלעתים מסוימות – ויושב כאן עורך דין תמים ואורן כהן ממשרד האוצר שיכולים להסביר יותר – בהחלטה על מתן ערובה לצורך הטלת היטל, התברר בדיעבד שלעתים הטלת הערובה הזאת לא הייתה נדרשת ולכן הם רוצים לבחון את הטלת הערובה הזאת גם אצלם.
ניר ימין: אני מדייק?
אורן כהן: אתה מדייק.
ניר ימין: שני התיקונים שהוועדה ביקשה להוסיף נגעו גם להוראה שנוגעת להעברת ההחלטה של הממונה על היטלי סחר במשרד התעשייה לממונה על אגף התקציבים במשרד האוצר וגם לכך שהבחינה של האם יש פגיעה בדברים אחרים תיעשה ביחס לענף הייצור המקומי.
ניר ימין: עשינו עוד התאמות נוסח שנוגעות לאותו עניין.
ניר ימין: שגית: 	דבר נוסף שוועדת הכספים ביקשה, וזה חשוב.
ניר ימין: היום היטלי סחר מאז שנת 2005 מאושרים על ידי ועדת הכספים רק לאחר שהם פורסמו ברשומות.
ניר ימין: הועדה ביקשה לאשר את ההיטל קודם לכן, לפני שהוא מוטל, כך שיהיה לה מרחב שיקול דעת להביע את עמדתה וליצור שינויים בהיטל ככל שהדבר דרוש.
ניר ימין: אני אקריא לכם את הנוסח עליו הוסכם עם נציגי הממשלה.
ניר ימין: זה יתווסף בסוף הפרק ויאמר:     	החלטת השרים להטיל היטל לפי חוק זה טעונה אישורה של ועדת הכספים של הכנסת.
ניר ימין: הוגשה בקשה לאישור כאמור, תדון בה ועדת הכספים בתוך 14 ימים ותסיים את דיוניה כאמור בהתחשב בהתחייבויותיה של מדינת ישראל בהסכמים בין לאומיים.
ניר ימין: הסעיף הזה בעצם אומר שלאחר שהשרים יחליטו להטיל היטל לפי חוק היטלי סחר, ההצעה שלהם להיטל תובא לוועדת הכספים כאשר ועדת הכספים תקיים בה דיון ראשון בתוך 14 ימים וזאת משום שהוצג כאן שהליך היטלי הסחר צריך להיות קצוב בזמן לאור התחייבויות בין לאומיות של מדינת ישראל.
ניר ימין: הוועדה תסיים את דיוניה בהתחשב באמת בהתחייבויות הללו.
ניר ימין: זאת תוספת שהוועדה ביקשה.